|  |
| --- |
| **A Battistini Vivai 2023. tavaszi körte oltványkészlete** |
|  |  |  |  |  |  |  |  |
| ***Érdeklődés esetén a Palesits Faiskolai Kft. ad árajánlatot az oltványokra! Csak 100 db-nál nagyobb tételek behozatalára vállalkozunk, pár darabos hobby-kerti igényeket nem tudunk kielégíteni!*** |
| körte- | alanyok |
| fajták | BA-29 |  | EMA | Fox 11 |  | Franco |
| ***CarmenR*** | + |  |  |  |  |  |
| ***Conference*** | + |  |  |  |  |  |
| ***Piros Vilmos*** |  |  |  | + |  | + |
| ***Vilmos*** |  |  |  | + |  | + |
| ***EtruscaR*** | + |  |  |  |  |  |
| ***Kaiser*** |  |  |  | + |  | + |
| ***Fétel apát*** | + |  |  |  |  |  |
| ***Coscia*** | + |  |  |  |  |  |
| ***Santa Maria*** | + |  |  |  |  |  |

**Körtefajták:**

**CarmenR** (Nemesítő: L. Rivalta, Olaszország)

Az utóbbi évek legsikeresebb olasz körtenemesítése ez a fajta. 23 nappal a Vilmos előtt érik, nagyon korai. 20-30%-ban a felszínét szép, piros fedőszín borítja, hosszúkás alakú, nagyméretű (190- 200 g).

Akár 2 hónapig is tárolható ez a kiváló ízű, bőtermő fajta. Minden alanyon egyformán jól produkál.

Pollenadói: Vilmos, Conference, Tosca, Norma.



**CarmenR**

(Fotó: Krastek Ferenc)

**Piros Vilmos**

A Vilmos körte piros fedőszínű mutációja. Porzói: Clapp kedveltje, Bosc kobak, Nemes Krasszán.



**Piros Vilmos körte**

(Fotó: Palesits Zsolt)

**Vilmos**

A világ legelterjedtebb körtefajtája, hazánkban is nagyon kedvelt. Optimális szedési ideje augusztus második-harmadik dekádja. Gyümölcse nagy, vagy közép-nagy, alakja szabályos körte. A gyümölcshéj éretten sárga, a napos oldalon enyhén pirosas színeződésű, tetszetős. A gyümölcshús fehér, olvadó, bőlevű, illatos, édes-savanykás ízű, muskotályos zamatú. 16 Brix-fokra érik.

Fája közepes növekedési erélyű, kezdetben felfele törő, később szétterülő koronájú. Termőhelyre kevésbé igényes, jól alkalmazkodó fajta.

Porzói: Clapp kedveltje, Bosc kobak, Nemes Krasszán.



**Vilmos körte**

(Fotó: Palesits Zsolt)

**Kaiser**

Régi, francia fajta. Fája felálló habitusú, erős növekedésű, bőtermő. Jó porzói: Conference, Vilmos, Decana Del Comizio. Érése kései (Vilmos+34 nap). Gyümölcse sárgásbarna héjú, nagy méretű, akkora mint a Decana Del Comizio. Alakja nem változékony, egyforma. Húsa világos, fehéres sárga, kemény, kiváló ízű, édes.

**Conference**

Nyugat és Észak-Európában nagyon népszerű fajta, nálunk még kevésbé ismert. Bőtermő, de vízigényes, különösen birs alanyon. Gyümölcse megnyúlt, körte alakú, kellemesen fűszeres ízű, húsa fehér, olvadó. Hűtőtárolóban akár 6 hónapig is tárolhatók a termések. Koronája középerős növekedésű, sűrű, jól alakítható intenzív koronaformákra.

Porzói: Bosc Kobak, Vilmos körte, Clapp kedveltje, Nemes Krasszán

**Coscia**

Régi olasz fajta. Erős növekedésű fája nagy termőképességű. A déli és közép olasz területeken javasolt a termesztése. Felálló habitusú. Ajánlott pollenadói: Passa Crassana, Bella di Giugno, Spadona. Érése kora nyári, a Vilmos előtt 26 nappal érik. Gyümölcse kis méretű, körte alakú, héja sima, intenzív sárga, a napsütötte oldalán pirosló. Húsa krémes fehér, leves, illatos és kiváló ízű.

**Fétel apát (Abate Fetel)**

Fája közepes növekedési erélyű. Szeptember első harmadában érik Olaszországban. Gyümölcse nagy (200 g), összetéveszthetetlenül hosszú, lédús, szilárd húsú, édes, nagyon finom ízű. Éréskor 14,5 Brix-fokot is elér.Héja vékony zöldessárga. Meszes talajokon csak saját gyökéren, vagy mésztűrő alanyokon termeszthető! Nem könnyű a termesztése, alternanciára hajlamos!



**Fétel apát körte**

(Fotó: Palesits Zsolt)

**Santa Maria**

Kora nyári érési idejű fajta, a Vilmos előtt kb. 20 nappal érik. Fája erős növekedésű, nagy termőképességű. Héjának alapszíne sárga, enyhe piros mosottsággal a napos oldalán. Gyümölcse nagy. Porzói: Vilmos, Fétel apát, Coscia.

**Körtealanyok:**

**BA-29**

A birsek, naspolyák és körték legmésztűrőbb, legerősebb birs alanya. Magyar viszonyok közé, intenzív körte és birsültetvények kiváló alanya.

**Fox 11**

Féltörpe növekedésű, olasz körtealany. kiváló a termesztett körtékkel a kompatibilitása. Szárazságra és mészre nem érzékeny. A BA-29 birsnél erősebb növekedésű. Rajta a fák korán termőre fordulnak, rendszeresen és bőven teremnek. Intenzív ültetvények alanyaként kiváló lehet. Merisztéma szaporítású.

**Franco**

Körte magonc alany, erős növekedésű, mélyen gyökeresedik, jól rögzít, szárazságtűrő. Termőrefordulás a ráoltott fajtáknál hosszabb, mint a birs alanyúaknál. (4-6 év.) Kompatibilis minden fajtával!



**Körte oltványok BA-29 alanyon a Battistini faiskola Bolognai telepén**

(Fotó: Palesits Zsolt